cyanic-selkie/wikianc huggingface dataset:
শঙ্কর মহাদেবন
প্রারম্ভিক জীবন
শঙ্কর ভারতের মহারাষ্ট্রের মুম্বই শহরের চেম্বুর নামের শহরতলীতে এক তামিল পরিবারে জন্মগ্রহণ করেন। তার পরিবার কেরালার পালেক্কাড় থেকে মুম্বই আসে। তিনি শৈশবে হিন্দুস্তানি শাস্ত্রীয় সংগীত ও কর্ণাটিক সঙ্গীতের তালিম গ্রহণ করেন এবং ৫ বছর বয়স থেকে বীণা বাজানো শুরু করেন। তিনি পণ্ডিত শ্রীনিবাস খালের অধীনে সঙ্গীতের তালিম নেন।
নিউট্রন অণুবীক্ষণ যন্ত্র
নিউট্রন অণুবীক্ষণ যন্ত্র নিউট্রন কণা ব্যবহার করে লিথিয়াম-৬ এর পারমাণবিক বিভাজন দ্বারা ছোট-কোণের নিউট্রন বিচ্ছুরণ ব্যবহার করে ছবি তৈরি করে। নিউট্রনগুলির কোনও বৈদ্যুতিক চার্জ না থাকায় বস্তুর গঠন সম্পর্কে তথ্য পেতে তাতে অনুপ্রবেশে সাহায্য করে; যা অন্যান্য ধরণের মাইক্রোস্কোপির মাধ্যমে সম্ভব নয়। ২০১৩ সালের হিসাব অনুযায়ী নিউট্রন মাইক্রোস্কোপ পিনহোল নিউট্রন ক্যামেরার চেয়ে চার-গুণ বেশি ক্ষমতাসম্পন্ন বিবর্ধন এবং ১০-২০ গুণ ভাল আলোকসজ্জা সরবরাহ করতে সক্ষম হয়েছিল। সিস্টেমটি সিগন্যালের হার অন্তত ৫০গুণ বৃদ্ধি করতে সক্ষম।
নিউট্রনগুলো শক্তিশালী বলের মাধ্যমে পারমাণবিক নিউক্লিয়াসের সাথে যোগাযোগ করে। এই মিথস্ক্রিয়া নিউট্রনকে তাদের মূল পথ থেকে বিক্ষিপ্ত করতে পারে এবং তাদের শোষণও করতে পারে। এইভাবে একটি নিউট্রন রশ্মি এটি একটি পদার্থের গভীরে চলে যাওয়ায় ধীরে ধীরে কম তীব্র হয়ে ওঠে। একারণে নিউট্রনগুলি বস্তুর অভ্যন্তরীণ গঠন অধ্যয়নের জন্য এক্স-রের সাথে সাদৃশ্যপূর্ণ।
একটি এক্স-রে ছবিতে অন্ধকার অংশ এক্স-রে রশ্মি পদার্থের যে অংশের মধ্য দিয়ে যায় তার অনুরূপ। নিউট্রন চিত্রের ঘনত্ব নিউট্রন শোষণের তথ্য প্রদান করে। শোষণ হার রাসায়নিক উপাদানগুলির সাথে বিভিন্ন মাত্রায় পরিবর্তিত হয়।
ব্যবহারসমূহ
নিউট্রন ইমেজিং দ্বারা তথাকথিত নরম পদার্থ অধ্যয়ন করার সম্ভাবনা রয়েছে। কারণ একটি উপাদানের মধ্যে হাইড্রোজেনের অবস্থানে ক্ষুদ্র পরিবর্তন একটি নিউট্রন চিত্রে অত্যন্ত দৃশ্যমান পরিবর্তন আনতে পারে।
নিউট্রন কণা চৌম্বকীয় পদার্থ গবেষণার জন্য অনন্য ক্ষমতা প্রদান করে। নিউট্রনের কোনো বৈদ্যুতিক চার্জ না থাকায় বিপথগামী বৈদ্যুতিক ক্ষেত্র এবং চার্জের কারণে সৃষ্ট ত্রুটিগুলির জন্য চৌম্বকীয় পরিমাপ সংশোধন করার প্রয়োজন হয় না। এটি একটি উপাদানের চুম্বকত্বের শক্তি এবং বৈশিষ্ট্য পরিমাপ করে।
নিউট্রন কণা-ভিত্তিক যন্ত্রগুলির ধাতব বস্তুর ভিতরে অনুসন্ধান করার ক্ষমতা রয়েছে - যেমন জ্বালানী কোষ, ব্যাটারি এবং ইঞ্জিনগুলি তাদের অভ্যন্তরীণ গঠন সম্পর্কে অধ্যয়ন করার জন্য। নিউট্রন যন্ত্রগুলি জৈবিক পদার্থে গুরুত্বপূর্ণ হালকা উপাদানগুলির জন্যও অনন্যভাবে সংবেদনশীল।
শ্যাডোগ্রাফ
শ্যাডোগ্রাফগুলি হল একটি পৃষ্ঠের উপর ছায়া ফেলার মাধ্যমে উৎপাদিত চিত্র। এটি সাধারণত একটি পিনহোল ক্যামেরা দিয়ে তোলা হয় এবং অ ধ্বংসাত্মক পরীক্ষার জন্য ব্যাপকভাবে ব্যবহৃত হয়। এই ধরনের ক্যামেরা কম আলোকসজ্জা প্রদান করে যার জন্য দীর্ঘ এক্সপোজার সময় প্রয়োজন। এটি দুর্বল স্থানিক রেজোলিউশন প্রদান করে। এই ধরনের লেন্সের রেজোলিউশন গর্তের ব্যাসের চেয়ে ছোট হতে পারে না। আলোকসজ্জা এবং রেজোলিউশনের মধ্যে একটি ভাল ভারসাম্য পাওয়া যায় যখন পিনহোলের ব্যাস পিনহোল এবং চিত্র পর্দার মধ্যে দূরত্বের চেয়ে প্রায় ১০০ গুণ ছোট হয়, যা কার্যকরভাবে পিনহোলটিকে একটি f/১০০ লেন্সে পরিণত করে। একটি f/১০০ পিনহোলের রেজোলিউশন প্রায় অর্ধেক ডিগ্রী।
ওল্টার আয়না
কাচের লেন্স এবং প্রচলিত আয়না নিউট্রনের সাথে কাজ করার জন্য অনুপযোগী, কারণ নিউট্রন প্রতিসরণ বা প্রতিফলন ছাড়াই এই জাতীয় পদার্থের মধ্য দিয়ে চলে যেতে পারে। তাই এর পরিবর্তে নিউট্রন মাইক্রোস্কোপ একটি ওল্টার আয়না ব্যবহার করে, যা এক্স-রে এবং গামা-রে টেলিস্কোপের জন্য ব্যবহৃত আয়নার অনুরূপ।
যখন একটি নিউট্রন একটি পর্যাপ্ত ছোট কোণে একটি ধাতুর পৃষ্ঠে আপতিত হয়, তখন এটি একই কোণে ধাতব পৃষ্ঠ থেকে দূরে প্রতিফলিত হয়। আলোকরশ্মি ক্ষেত্রে একে পূর্ণ অভ্যন্তরীণ প্রতিফলন বলা হয়। এই প্রতিফলনের জন্য সংকট কোণ যথেষ্ট বড় (তাপীয় নিউট্রনের জন্য একটি ডিগ্রির কয়েক দশমাংশ) হয়ে থাকে যে একটি বাঁকা আয়না ব্যবহার করা যেতে পারে। বাঁকা আয়না তারপর একটি ইমেজিং সিস্টেম তৈরি করে।
অণুবীক্ষণ যন্ত্রটি প্রতিফলনে উপলব্ধ পৃষ্ঠের ক্ষেত্রফল বাড়ানোর জন্য একে অপরের অভ্যন্তরে অবস্থিত বেশ কয়েকটি প্রতিফলিত সিলিন্ডার ব্যবহার করে।
পরিমাপ
ইমেজিং ফোকাল তলে নিউট্রন ফ্লাক্স একটি সিসিডি ইমেজিং অ্যারে দ্বারা পরিমাপ করা হয় যার সামনে একটি নিউট্রন স্ফুলিঙ্গায়ন পর্দা থাকে। পর্দাটি জিঙ্ক সালফাইড, একটি ফ্লুরোসেন্ট যৌগ, লিথিয়াম দিয়ে তৈরি করা হয়। যখন একটি তাপীয় নিউট্রন একটি লিথিয়াম-৬ নিউক্লিয়াস দ্বারা শোষিত হয়, তখন এটি একটি বিভাজনের মাধ্যমে হিলিয়াম, ট্রিটিয়াম এবং শক্তি উৎপন্ন করে। ফিশন বিক্রিয়ার উৎপাদগুলি জিঙ্ক সালফাইড ফসফর কে আলোকিত করে ও সিসিডি অ্যারে দ্বারা ধারণ করার জন্য একটি আলোকচিত্র তৈরি করে।
তথ্যসূত্র
<references group="" responsive="1">
ইন্দোনেশিয়া-কুয়েত সম্পর্ক
ইন্দোনেশিয়া-কুয়েত সম্পর্ক, ইন্দোনেশিয়া এবং কুয়েত এর মাঝে বিদ্যমান দ্বিপাক্ষিক সম্পর্ককে নির্দেশ করে। এছাড়াও এই দুই দেশের মধ্যকার ঐতিহাসিক সম্পর্কেও নির্দেশ করে। ১৯৬৮ সালের ২৮ ফেব্রুয়ারি, ইন্দোনেশিয়া ও কুয়েতের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। উভয় দেশই মুসলিমপ্রধান দেশ। একই সাথে উভয় দেশের রাষ্ট্রধর্মই ইসলাম। তাই উভয় দেশই বিভিন্ন বাধা সত্ত্বেও ইসলামিক বিভিন্ন প্রকল্প বাস্তবায়নের মাধ্যমে ইসলামের প্রসার ঘটাতে আগ্রহী। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। এছাড়াও দুই দেশের মধ্যকার সম্পর্কে অর্থনীতি এবং বাণিজ্য খাতকেই প্রধানত গুরুত্ব দেয়া হয়। গুরুত্ব পাওয়া খাতগুলোর মধ্যে রয়েছে শক্তি (তেল) এবং মানবসম্পদ রপ্তানি।
ইন্দোনেশিয়ার রাজধানী জাকার্তায়, কুয়েতের একটি স্থায়ী দূতাবাস রয়েছে। অপরদিকে, কুয়েতের রাজধানী কুয়েত সিটিতে ইন্দোনেশিয়ার একটি স্থায়ী দূতাবাস রয়েছে। উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।
২০০৬ সালের ২৯-৩০ এপ্রিল, ইন্দোনেশিয়ার রাষ্ট্রপতি, সুসিলো বামবাং ইয়ুধনো, কুয়েতের প্রধানমন্ত্রীর আমন্ত্রণে এক রাষ্ট্রীয় সফরে কুয়েতে যান। পরবর্তীতে, ২০০৭ সালের ৩০ মে হতে ১ জুন পর্যন্ত, কুয়েতের প্রধানমন্ত্রী, মোহাম্মদ আল-আহমেদ আল-সাবাহ, ইন্দোনেশিয়ার রাষ্ট্রপতির আমন্ত্রণে এক রাষ্ট্রীয় সফরে ইন্দোনেশিয়া যান। তাঁর সেই সফরের সময় দুই দেশের সরকারের মাঝে বেশ কয়েকটি চুক্তি সাক্ষরিত হয়।
ব্যবসা এবং বিনিয়োগ
কুয়েতে, ইন্দোনেশিয়ার প্রধান রপ্তানি পণ্যের মধ্যে রয়েছে, কাগজ, প্লাইউড, সিমেন্ট, রাবার, চারকোল, খাদ্যদ্রব্য, আসবাবপত্র, সিরামিক, বৈদ্যুতিক যন্ত্রপাতি, দালানের উপকরণ, রান্নাঘরের উপকরণ, গৃহস্থালির সামগ্রী প্রভৃতি। অপরদিকে ইন্দোনেশিয়ায় কুয়েতের রপ্তানি পণ্যের মধ্যে প্রধান হল তেল এবং তেল উপজাত পণ্য; যেমন: ইথিলিন, পলিমার ইত্যাদি। তবে এছাড়াও কুয়েত, বিভিন্ন চামড়াজাত পণ্য, বস্তা এবং ব্যাগ ইন্দোনেশিয়ায় রপ্তানি করে। ২০১০ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ১.৪৭ বিলিয়ন (১৪৭ কোটি) মার্কিন ডলারের এর পাশাপাশি, কুয়েত ইন্দোনেশিয়ায়, ৭ বিলিয়ন (৭০০ কোটি) মার্কিন ডলার মূল্যের একটি তেল শোধনাগার নির্মাণে আগ্রহ প্রকাশ করেছে।
অ্যালান ওয়ার্ড
অ্যালান ওয়ার্ড (Alan Ward; জন্ম: ১০ আগস্ট, ১৯৪৭) ডার্বিশায়ারের ড্রোনফিল্ড এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ১৯৬৯ থেকে ১৯৭৬ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার, লিচেস্টারশায়ার এবং দক্ষিণ আফ্রিকান ঘরোয়া ক্রিকেটে বর্ডারের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে অভ্যস্ত ছিলেন তিনি।
১৯৬৬ থেকে ১৯৭৬ সাল পর্যন্ত ডার্বিশায়ারের পক্ষে কাউন্টি ক্রিকেটে অংশগ্রহণ করেন। এরপর ১৯৭৭ থেকে ১৯৭৮ সাল পর্যন্ত লিচেস্টারশায়ারের পক্ষে খেলেন। ডানহাতি ফাস্ট বোলার হিসেবে সুনাম কুড়িয়েছেন। তিনি তার সময়কালে জন স্নো’র বিকল্প ছিলেন। আঘাতে জর্জড়িত থাকায় ও স্বাভাবিক ক্রীড়াশৈলী উপস্থাপনার অভাবে তিনি তার প্রতিশ্রুতিশীলতার স্বাক্ষর রাখতে পারেননি।
প্রথম-শ্রেণীর ক্রিকেট
১৯৬৬ সালে ডার্বিশায়ারের পক্ষে প্রথম-শ্রেণীর ক্রিকেটে অভিষেক ঘটে অ্যালান ওয়ার্ডের। ১৯৬৯ সালে ইংরেজ প্রথম-শ্রেণীর ক্রিকেট গড়ে শীর্ষস্থান আরোহণ করেন। ফলশ্রুতিতে ১৯৭০ সালে আন্তর্জাতিক দলের সদস্যরূপে গ্যারি সোবার্স ও গ্রেইম পোলক সমৃদ্ধ বহিঃবিশ্ব একাদশের বিপক্ষে খেলার জন্য মনোনীত হন তিনি।
১৯৭৩ সালে সানডে লীগের খেলায় বোলিং করতে অস্বীকৃতি জানান। ফলশ্রুতিতে, ডার্বিশায়ারের অধিনায়ক ব্রায়ান বোলাস তাকে মাঠ থেকে বের করে দেন। ১৯৭৬ সালে অখুশীভরা মন নিয়ে কাউন্টি দল ত্যাগ করেন।
টেস্ট ক্রিকেট
২৪ জুলাই, ১৯৬৯ তারিখে নিউজিল্যান্ডের বিপক্ষে টেস্ট অভিষেক ঘটে অ্যালান ওয়ার্ডের। ১৯৭০-৭১ মৌসুমে রে ইলিংওয়ার্থের নেতৃত্বাধীন ইংরেজ দলের সদস্যরূপে অস্ট্রেলিয়া সফরে যান। ঐ দলটি ওয়ার্ড-স্নো’র উদ্বোধনী বোলিংয়ে আলোকচ্ছটা ছড়ায়। তবে, স্নো একত্রিশ উইকেট নিয়ে ইংল্যান্ডের অ্যাশেজ জয়ে প্রধান ভূমিকা রাখেন। অন্যদিকে ওয়ার্ড আবারও আঘাতের কবলে পড়েন। ফলশ্রুতিতে, বব উইলিসকে তার স্থলাভিষিক্ত করা হয়।
দলের বাইরে অবস্থানের পর ওয়েস্ট ইন্ডিজের বিপক্ষে সিরিজের পঞ্চম টেস্টে অংশ নেন। এটিই তার খেলোয়াড়ী জীবনের শেষ টেস্ট খেলা ছিল। খেলায় তিনি চার উইকেট দখল করলেও ব্যাট হাতে বাঁধার প্রাচীর গড়ে তুলেন। শেষদিনে জয়ের জন্য মরিয়া হয়ে উঠা ওয়েস্ট ইন্ডিয়ান বোলারদের রুখে দিয়ে এক ঘণ্টা ব্যাটিং করলেও শূন্য রানে বিদায় নেন।
অবসর
১৯৭৬ সালে লিচেস্টারশায়ারে যোগ দেন। কিন্তু দলটিতে কার্যত তিনি তেমন ভূমিকা রাখতে পারেননি। ১৯৭৮ সালে নীরবে প্রথম-শ্রেণীর ক্রিকেটকে চিরতরে বিদায় জানান অ্যালান ওয়ার্ড।
ব্যক্তিগত জীবন
ব্যক্তিগত জীবনে বিবাহিত অ্যালান ওয়ার্ডের ডেভিড ওয়ার্ড নামীয় এক সন্তান ১৯৮১ সালে জন্মগ্রহণ করে। তিনিও প্রথম-শ্রেণীর ক্রিকেটে অংশগ্রহণ করেছেন।
তিন গোয়েন্দা
তিন গোয়েন্দা বাংলাদেশের সেবা প্রকাশনী হতে প্রকাশিত জনপ্রিয় একটি কিশোর গোয়েন্দা কাহিনী সিরিজ।
১৯৮৫ খ্রিষ্টাব্দের আগস্ট মাস থেকে বিদেশী কাহিনী অবলম্বনে শুরু হয় এই সিরিজটি। প্রথম থেকেই রকিব হাসানই এই বিখ্যাত সিরিজটি লেখার কাজ করেন। রকিব হাসান একটানা ২০০৩ পর্যন্ত মোট ১৫৮টি কাহিনী লেখেন। পরবর্তীতে শামসুদ্দীন নওয়াব এটি লেখার কাজ চালিয়ে যাচ্ছেন। শামসুদ্দীন নওয়াব নামে বিভিন্ন সময় গোস্ট রাইটাররা বই লিখেছেন। এর মধ্যে অন্যতম কাজী আনোয়ার হোসেনের বড় ছেলে কাজী শাহনূর হোসেন। ‘তিন গোয়েন্দা’ তিনজন কিশোর গোয়েন্দার গল্প।
তিন গোয়েন্দা পুরোপুরি মৌলিক কাহিনী নয়। ইউরোপ ও আমেরিকার বিভিন্ন গোয়েন্দা কাহিনীর ছায়া অবলম্বনে রচিত। বিশেষ করে প্রথম দিককার বইগুলো রবার্ট আর্থারের ইংরেজি সিরিজ “থ্রি ইনভেস্টিগেটরস” অবলম্বনে রচিত। আবার কিছু বই এনিড ব্লাইটনের “ফেমাস ফাইভ” অবলম্বনে রচিত। এই তিনজন গোয়েন্দাকে ঘিরেই ‘তিন গোয়েন্দা’র শোভন প্রকাশনা বের হয় তিন বন্ধু নামে প্রজাপতি প্রকাশন থেকে। এই নামের প্রথম বইটি ছিল আমি রবিন বলছি।
দৈনিক প্রথম আলো পরিচালিত একটি জরিপে বেরিয়ে আসে, বাংলাদেশের কিশোর-কিশোরীদের পঠিত গল্পের বইয়ের মধ্যে সবচেয়ে জনপ্রিয় বই হচ্ছে ‘তিন গোয়েন্দা’, আর প্রিয় চরিত্রের মধ্যে আছে যথাক্রমে কিশোর পাশা, রবিন মিলফোর্ড আর মুসা আমান। জরিপে ৪৫০ জনের মধ্যে ৮১ জনই (১৮%) তিন গোয়েন্দার পক্ষে মত দিয়েছে।
পরিচিতি
তিন গোয়েন্দা সিরিজের বইগুলোর শুরুতেই একটা পরিচিতি দেয়া থাকে, যেটা নতুন পাঠকের জন্য সহায়িকার কাজ করে। সাধারণত পরিচিতিটা এভাবে দেয়া হয়:
ইতিহাস
রকিব হাসানই সেবা প্রকাশনীর কর্ণধার কাজী আনোয়ার হোসেনকে প্রস্তাব করেন কিশোরদের উপযোগী একটি কাহিনী শুরু করার। সেবা প্রকাশনী থেকে তখন কুয়াশা সিরিজ শেষ হয়ে যাওয়ায় আনোয়ার হোসেন ও সেই প্রস্তাবে রাজি হয়ে যান। অবশেষে ১৯৮৫ খ্রিস্টাব্দে প্রকাশিত হয় তিন গোয়েন্দার প্রথম বই "তিন গোয়েন্দা"। ২০০৩ খ্রিস্টাব্দ পর্যন্ত টানা লিখে যান রকিব হাসান। তারপর এই সিরিজের হাল ধরেন শামসুদ্দীন নওয়াব। এদিকে কাজী শাহনূর হোসেনের পরামর্শে তিন গোয়েন্দার পুরনো বইগুলো প্রকাশিত হতে থাকে ভলিউম আকারে, কয়েকটি বই একসাথে। পুরনো বইগুলো আর আলাদাভাবে বের হয় না। এদিকে শামসুদ্দীন নওয়াব মূল চরিত্রগুলোর পাশাপাশি অন্তর্ভুক্ত করলেন নতুন চরিত্র কাকাতুয়া কিকো। শামসুদ্দীন নওয়াবের রচনায় কাহিনীগুলো ধার করা হয় এনিড ব্লাইটন, ক্রিস্টোফার পাইকসহ আরো অনেক লেখকের বই থেকে। এছাড়া সেবা প্রকাশনীর অন্যান্য সিরিজ যেমন "গোয়েন্দা রাজু", "রোমহর্ষক" আর কাজী শাহনূর হোসেনের লেখা "নীল-ছোটমামা" সমস্ত বইই রূপান্তর করা হয়েছে তিন গোয়েন্দায়। এছাড়াও শামসুদ্দীন নওয়াবের পাশাপাশি রকিব হাসানও মাঝে মাঝে তিন গোয়েন্দা লিখে থাকেন।
পৃথিবীর বৃহত্তম সাধারণ-আগ্রহের বাণিজ্যিক প্রকাশনা সংস্থা ‘র‍্যান্ডম হাউস’ কর্তৃক প্রকাশিত মূল ইংরেজি ‘থ্রি ইনভেস্টিগেটরস (১৯৬৪-১৯৮৭)’ সিরিজে ৪৩ টি বই প্রকাশিত হয়েছিল যার মধ্যে ১০টি লেখেন রবার্ট আর্থার, ১৩টি লেখেন উইলিয়াম আর্ডেন (যার আসল নাম ছিল মাইকেল কলিন্স), ২টি লেখেন নিক ওয়েস্ট, ১৫টি লেখেন এম ভি ক্যারি বা ম্যারি ভার্জিনিয়া ক্যারি এবং ৩টি লেখেন মার্ক ব্র্যান্ডেল। এই বইগুলো অত্যন্ত জনপ্রিয় ছিল। একটি জার্মান-দক্ষিণ আফ্রিকান চলচ্চিত্র নির্মাণ সংস্থা দুটি চলচ্চিত্রও নির্মাণ করেন- ‘দ্য থ্রি ইনভেস্টিগেটরস অ্যান্ড দ্য সিক্রেট অফ স্কেলেটন আইল্যান্ড (২০০৭)’ এবং ‘দ্য থ্রি ইনভেস্টিগেটরস অ্যান্ড দ্য সিক্রেট অফ টেরর ক্যাসল (২০০৯)’, যা ব্যাপক জনপ্রিয় হয়। চলচ্চিত্র দুটির কাহিনী বইয়ের থেকে অনেকটা আলাদা এবং আধুনিক সময়ের পটভূমিতে চিত্রিত যেখানে জুপ, পীট এবং বব এর কাছে ‘জিপিএস’, ‘সেলফোন’ এর মত প্রযুক্তি রয়েছে।
পরবর্তীতে ‘দা থ্রী ইনভেস্টিগেটরস ক্রাইম বাস্টার্স (১৯৮৯-১৯৯০)’ নামে একটি সিরিজে ১১টি বই প্রকাশিত হয় যার মধ্যে একটি করে লেখেন উইলিয়াম আর্ডেন এবং মার্ক ব্র্যান্ডেল। ক্রাইম বাস্টার্সের অন্যান্য লেখকরা হচ্ছেন—মেগান এবং এইচ উইলিয়াম স্টাইন, জি এইচ স্টোন, উইলিয়াম ম্যাক কে এবং পিটার লের‍্যাঞ্জিস।
এনিড ব্লাইটন ২১টি ফেমাস ফাইভ (১৯৪২-১৯৬৩) সিরিজের বই লেখেন যা অত্যন্ত জনপ্রিয় ছিল। এই সিরিজের ভিত্তিতে ১৯৭৭ সাল এবং ১৯৯৫ সালে টিভি সিরিজ চিত্রিত হয়েছিল। বর্তমানে একটি চলচ্চিত্র নির্মাণ সংস্থা ‘ফেমাস ফাইভ’ সিরিজের চলচ্চিত্র নির্মাণের ঘোষণা দিয়েছে। ‘ফেমাস ফাইভ’ সিরিজের দুই ভাই জুলিয়ান, ডিক এবং তাদের বোন অ্যান কে তিন গোয়েন্দার কিশোর, মুসা, রবিন এ পরিবর্তন করা হয়। তিন ভাই-বোনের চাচাতো বোন হল জর্জিনা পারকার।
এনিড ব্লাইটন ১৫টি সিক্রেট সেভেন (১৯৪৯-১৯৬৩) সিরিজের বই লেখেন যা অত্যন্ত জনপ্রিয় ছিল। এছাড়া এভালিন ল্যামান্ড (Evelyne Lallemand) ফ্রেঞ্চ ভাষায় ১২টি সিক্রেট সেভেন (১৯৭৬-১৯৮৪) সিরিজের বই লেখেন যা পরে ইংরেজিতে অনুদিত হয়। গোয়েন্দা রাজু সিরিজ এ সিরিজ অবলম্বনে লেখা যাতে চরিত্রগুলো ছিল- রাজু (তিন গোয়েন্দায় কিশোর, সিক্রেট সেভেনে পিটার), অপু (তিন গোয়েন্দায় মুসা, সিক্রেট সেভেনে জ্যাক), অজিত (তিন গোয়েন্দায় রবিন, সিক্রেট সেভেনে কলিন), টিপু (তিন গোয়েন্দায় বব, সিক্রেট সেভেনে জর্জ), মিশা (তিন গোয়েন্দায় মিশা, সিক্রেট সেভেনে জেনেট), রানু (তিন গোয়েন্দায় ডলি, সিক্রেট সেভেনে প্যাম), অনিতা (তিন গোয়েন্দায় অনিতা, সিক্রেট সেভেনে বারবারা), কুকুর জিমি (তিন গোয়েন্দায় টিটু, সিক্রেট সেভেনে স্ক্যাম্পার), বাবলি (তিন গোয়েন্দায় বাবলি, সিক্রেট সেভেনে সুসি) এবং লুডু (তিন গোয়েন্দায় পটার, সিক্রেট সেভেনে জেফ)। পরবর্তিতে গোয়েন্দা রাজু সিরিজের বইগুলোকে তিন গোয়েন্দায় পরিণত করায় ‘সিক্রেট সেভেন’ সিরিজের বইও তিন গোয়েন্দা সিরিজে অন্তর্ভুক্ত আছে।
‘রোমহর্ষক’ বা রেজা-সুজা সিরিজ লেখা হয়েছে ‘হার্ডি বয়েজ’ সিরিজ অবলম্বনে যেখানে ছেলেরা তিন গোয়েন্দার চেয়ে বয়সে অল্প বড় এবং আপাতদৃষ্টিতে অপেক্ষাকৃত বিপজ্জনক অভিযানে অংশ নেয়। ‘রোমহর্ষক’ সিরিজের বইগুলোও তিন গোয়েন্দায় পরিণত করায়, ‘হার্ডি বয়েজ’ সিরিজের বইও তিন গোয়েন্দা সিরিজে অন্তর্ভুক্ত আছে। ১৯২৭ সাল থেকে আজ (২০১৪) পর্যন্ত ‘হার্ডি বয়েজ’ সিরিজের ৪৮৯ টি বই প্রকাশিত হয়েছে।
শামসুদ্দিন নওয়াবের রচনায় কাহিনীগুলোতে ক্রিস্টোফার পাইকের কিছু বই অবলম্বনে লেখা হয়েছে। ক্রিস্টোফার পাইকের আসল নাম কেভিন ক্রিস্টোফার ম্যাকফাডেন এবং তিনি ১৯৮৫ থেকে ২০০৭ সাল পর্যন্ত ৭৫টি ‘অ্যাডাল্ট ফিকশন’, ভৌতিক এবং ‘ভ্যাম্প্যায়ার’ কাহিনী লেখেন।
প্রধান চরিত্রসমূহ
তিন গোয়েন্দা বলতেই বোঝায় তিনজন কিশোর, যারা রহস্য সমাধানে প্রচণ্ড আগ্রহী, তবে রহস্য সমাধানের পাশাপাশি অ্যাডভেঞ্চারও তাদের অন্যতম আকর্ষণ। কিশোর পাশা, মুসা আমান এবং রবিন মিলফোর্ড এই তিনজন কিশোরকে ঘিরেই গড়ে উঠেছে তিন গোয়েন্দার কাহিনী। মাঝেমধ্যে জর্জিনা পার্কার (সংক্ষেপে ‘জিনা’) ও তার কুকুর রাফিয়ান (সংক্ষেপে ‘রাফি’) তাদের অভিযানে সহায়তা করে। এছাড়াও রয়েছে টকার ও নটি। তিন গোয়েন্দা 'গ্রীণ হিলস স্কুল'-এ একই শ্রেণীতে লেখাপড়া করে। তবে তারা কোন শ্রেণীতে পড়ে, বইতে তার উল্লেখ না থাকায় পাঠক কিশোর-কিশোরীরা তিন গোয়েন্দাকে নিজের শ্রেণীর বলে কল্পনা করে নেয়। কিশোর, মুসা এবং রবিন—তিনজনেই বাস করে যুক্তরাষ্ট্রের ক্যালিফোর্নিয়ার রকি বীচ শহরে। তাদের বিভিন্ন অ্যাডভেঞ্চারের কাহিনী নিয়েই তিন গোয়েন্দা সিরিজ।
কিশোর পাশা
কিশোর পাশা তিন গোয়েন্দা সিরিজের প্রধান চরিত্র, গোয়েন্দা প্রধান। বাংলাদেশী বংশোদ্ভূত। বাবা জাহেদ পাশা। মাত্র ৭ বছর বয়সে এক ঝড়ের রাতে গাড়ি দুর্ঘটনায় তার মা-বাবা দুজনেই মারা যান। চাচা রাশেদ পাশা (মূল চরিত্র- টিটাস জোন্স) ও চাচী মারিয়া পাশার (কিশোরদের 'মেরি চাচি', মূল চরিত্র- মাথিল্ডা জোন্স) কাছেই সে মানুষ হয় (মূল সিরিজে জুপিটারের বাবা মা দুজনেই পেশায় যুগল নৃত্য শিল্পী ছিলেন এবং জুপের ৪ বৎসর বয়সে দুজনে একসাথে গাড়ি দুর্ঘটনায় মারা যান)। চাচা রাশেদ পাশার একটি স্যালভেজ ইয়ার্ড আছে, নাম "পাশা স্যালভেজ ইয়ার্ড"। রাশেদ পাশা বিশাল পাকানো গোঁফের অধিকারী। এদিকে কিশোর পাশার কোঁকড়া চুল, গভীর কালো দুচোখে বুদ্ধির ঝিলিক! ক্ষুদ্র জিনিসও তার চোখ এড়ায় না। যে জিনিস একবার দেখে সেটা মনে থাকে দীর্ঘদিন। কিশোর পাশা একজন চমৎকার অভিনেতাও বটে। ছোটবেলায় একটি কমেডি সিরিজে একটা হাসির চরিত্র করেছিলো বলে এখনও সে বেশ লজ্জাবোধ করে (মূল সিরিজে এই অনুষ্ঠানের নাম ‘বেবি ফ্যাটসো’ বা বাংলা সিরিজের ‘পাগল সঙ্ঘ’ বই অনুযায়ী অনুষ্ঠানটির নাম ‘পাগল সঙ্ঘ’ যাতে কিশোরের চরিত্রটি ছিল ‘মোটুরাম’। উল্লেখ্য যে, কিশোর চরিত্রটিকে দেখান হয়েছে সে ছোটবেলায় মোটাসোটা ছিল কিন্তু বর্তমানে আর মোটা নেই। অপরদিকে, মূল সিরিজে জুপিটার সবসময়ই মোটাসোটা, একটু ভারি স্বাস্থ্যের অধিকারী)। ইলেকট্রোনিক্সের কাজে সে বেশ পটু, তাই তাকে "ইলেক্ট্রোনিক্সের যাদুকর"ও বলা হয়। তার মুদ্রাদোষ হলো: গভীর চিন্তামগ্ন অবস্থায় সে ক্রমাগত নিচের ঠোঁটে চিমটি কাটতে থাকে। তাছাড়াও সময় নাহলে কখনোই কাউকে কোনো কিছু বলতে চায় না! কোনো কোনো বইতে তার ‘বাঘা’, ‘চিতা’ এবং ‘টিটু’ নামে তিনটি কুকুরের নামও পাওয়া যায়। সে সাধারণত মেয়েদের ব্যাপারে আগ্রহী নয়। "থ্রি ইনভেস্টিগেটরস"-এ কিশোর পাশার প্রতিসঙ্গী চরিত্র হলো জুপিটার জোনস (মূল চরিত্র- ডাক নাম জুপ, মূল ইংরেজি সিরিজের প্রচ্ছদ অনুযায়ী জুপ ১৩-১৪ বছর বয়েসি কাল চুলের শ্বেতাঙ্গ আমেরিকান কিশোর।)। জানা যায়,পাঠকদের মধ্যে অধিকাংশ কিশোর-কিশোরীরাই “কিশোর” চরিত্র টিকে বেশি পছন্দ করে।
মুসা আমান
মুসা আমান তিন গোয়েন্দা সিরিজের দ্বিতীয় চরিত্র, গোয়েন্দা সহকারী। আফ্রিকান বংশোদ্ভূত। বাবা-মায়ের সাথে থাকে। বাবা রাফাত আমান হলিউডের বড় টেকনিশিয়ান এবং মা মিসেস আমান গৃহিনী। মুসাকে ঘর-বাড়ি পরিষ্কার করা, লনের ঘাস ছাটা এসব কাজ প্রায়ই করতে হয়। নিয়মিত ব্যায়াম করে আর পেশিশক্তিতে সবল। প্রয়োজনে প্রচণ্ড শক্ত মাথা দিয়ে শত্রুর পেটে আঘাত করতে তার জুড়ি নেই। তার মাঝে মাঝেই নানারকম বাতিক জাগে। কিছুদিন পর তা মিটে গেলে আরেকটা শখে মন চলে যায়। তার মুদ্রাদোষ হলো: কথায় কথায় “খাইছে”, “সেরেছে” কিংবা “ইয়াল্লা” বলা। সে একটু ভোজনরসিকও বটে। কিছুটা ভীতু প্রকৃতির, ভূতে তার যত ভয়। তবে বিপদের মুহূর্তে সবচেয়ে বেশি সাহসী হয়ে উঠে মুসা। মুসা মোটামুটির দক্ষতার সাথে বিমান চালাতেও পারে। তবে মুসা বই পড়তে অপছন্দ করে। কিছু গল্পে দেখা যায় মুসার একটি কুকুর আছে যার নাম সিমবা। কিছু গল্পের তার একটি কাকাতুয়াও আছে যার নাম কিকো। "থ্রি ইনভেস্টিগেটরস"-এ মুসা আমানের প্রতিসঙ্গী চরিত্র হলো পীট ক্রেনশো (মূল ইংরেজি সিরিজের প্রচ্ছদ অনুযায়ী পীট ১৩-১৪ বছর বয়েসি বাদামী চুলের শ্বেতাঙ্গ আমেরিকান কিশোর। পীট তিন জনের ভিতরে সবচেয়ে লম্বা এবং গঠনে শক্তিশালী)।
রবিন মিলফোর্ড
তিন গোয়েন্দার নথি গবেষক হিসেবে পরিচিত রবিন মিলফোর্ড। আয়ারল্যান্ডের বংশোদ্ভূত। বাবা রজার মিলফোর্ড একজন সাংবাদিক এবং মা শেলী মিলফোর্ড গৃহিনী, তবে একটি গল্পে দেখা যায় তিনি কিছুদিনের জন্য সাংবাদিকতার চাকরি করেছিলেন। রবিনের কাজ হচ্ছে তিন গোয়েন্দার সকল কেসের রেকর্ড রাখা বা নথি সংরক্ষণ করা। পাহাড়ে চড়ায় সে ওস্তাদ; কয়েকবার পাও ভেঙেছে একারণে। বই পড়তে খুব ভালোবাসে আর বই থেকে দ্রুত উদ্ধৃতি দিতে পারে বলে সে "চলমান জ্ঞানকোষ" হিসেবে পরিচিত। তিন গোয়েন্দার সবার মধ্যে সবচেয়ে কেতাদুরস্ত আর দেখতেও সুন্দর। রবিন রকি বীচ লাইব্রেরীতে একটি খণ্ডকালীন চাকরিও করে। কিছুদিন অবশ্য একটি ব্যান্ডের দলের সঙ্গেও কাজ করেছে। তাছাড়া রবিনও বিমান চালাতে পারে, তবে সে অতোটা দক্ষ নয়। দলের অন্যান্য সদস্যের মতো সে কারাতে খেলায় দক্ষ। "থ্রি ইনভেস্টিগেটরস"-এ রবিন মিলফোর্ডের প্রতিসঙ্গী চরিত্র হলো রবার্ট বব এন্ড্রুজ (মূল ইংরেজি সিরিজের প্রচ্ছদ অনুযায়ী বব ১৩-১৪ বছর বয়েসি সোনালী চুলের শ্বেতাঙ্গ আমেরিকান কিশোর, চোখে চশমা পরিধান করে। বব তিন জনের ভিতরে লম্বায় এবং সাইজে সবচেয়ে ছোটখাট)।
জর্জিনা পারকার ও রাফিয়ান
জর্জিনা পারকার, সংক্ষেপে তাকে সবাই ডাকে 'জিনা' বলে। বিখ্যাত বিজ্ঞানী হ্যারিসন জোনাথন পারকার (মূল চরিত্র- কোয়েন্টিন কিরিন) ও কেরোলিন পারকারের একমাত্র মেয়ে জিনা। প্রথমে জিনা রকি বীচে থাকত না, স্রেফ ছুটি কাটাতে এসে সে তিন গোয়েন্দার সাথে রহস্যোদঘাটনে জড়াত। পরবর্তীতে সে রকি বীচেই স্কুলে ভর্তি হয় (ছুটি গল্প দ্রষ্টব্য)। জিনা পোষা প্রাণীর প্রতি খুব মমতাশীল। 'রাফিয়ান' (মূল চরিত্র- টিমি) নামে তার একটি পোষা কুকুর আছে, যাকে আদর করে সংক্ষেপে 'রাফি' বলে ডাকা হয়। তিন গোয়েন্দার অনেকগুলো তদন্তে সাথে ছিলো রাফিয়ান। জিনা প্রায়ই নিজেকে ছেলেদের সমকক্ষ করে তুলতে ছেলেদের মতো করে ভাবে আর তখন নিজের নাম বলে 'জর্জ গোবেল'। মায়ের থেকে জিনা গোবেল দ্বীপের মালিক। এটির মালিক ছিল মূলত তার নানা।
ধারণা করা হয় যে, জিনা চরিত্রটি এনিড ব্লাইটনের "ফ্যামাস ফাইভ"  সিরিজের 'জর্জিনা জর্জ কিরিন' চরিত্র থেকে ধার করা হয়েছে।
লেখিকা ব্লাইটন প্রকাশ করেন যে, জর্জিনা চরিত্রটি তার নিজের স্বভাবের ছায়া অবলম্বনে রচিত। কাহিনীতে দেখা যায় যে, জর্জিনা বা জর্জ ছেলেমি স্বভাবের, দুঃসাহসী, বদমেজাজি এবং বিশ্বস্ত। সে কিশোরকে কিঞ্চিত পছন্দ করে।
উল্লেখ্য যে, মূল ইংরেজি “দ্য থ্রি ইনভেস্টিগেটরস" সিরিজ এর পটভূমি মূলত আমেরিকার লস অ্যাঞ্জেলসের রকি বিচ এলাকা হলেও, ফেমাস ফাইভ সিরিজের পটভূমি হল দক্ষিণ-পশ্চিম ইংল্যান্ড এর ডরসেট কাউন্টি, অন্যান্য ইংলিশ এবং ওয়েলস কাউন্টি এবং সমুদ্র সৈকত এলাকা।
ভিক্টর সাইমন
ভিক্টর সাইমন হলেন একজন পেশাদার প্রাইভেট গোয়েন্দা (মূল চরিত্র- হেক্টর সেবাস্তিয়েন, একজন লেখক, আলফ্রেড হিচকক এর মত বাস্তব চরিত্র নন। সেবাস্তিয়েন তিন গোয়েন্দার কাছ থেকে শুনে তাদের অভিযান লিপিবদ্ধ করেন)। তিনি বিভিন্ন সময় নিজের কাছে আসা বিভিন্ন ছোটখাটো কেস ধরিয়ে দেন তিন গোয়েন্দাকে। আবার অনেক সময়ই তিনি নিজে তিন গোয়েন্দার সাথে একই কেসে কাজ করেন। এছাড়া বিভিন্ন রহস্যোদঘাটন শেষে তিন গোয়েন্দা তাঁর কাছে গিয়ে রিপোর্ট জমা দেয়। তিনি খুবই সম্পদশালী ব্যক্তি। ভিক্টর সাইমনের বাসায় একজন ভিয়েতনামী রাঁধুনী আছেন, নাম নিসান জাং কিম, যিনি প্রায়ই উদ্ভট উদ্ভট সব খাবার রান্না করে প্রথমবার মুসাকে দিয়ে চাখিয়ে দেখেন। তার একটি ছোট বিমান আছে। ল্যারি কংকলিন হলো ভিক্টর সাইমনের বিমানের পাইলট। গোয়েন্দাদের সাথে তার প্রথম পরিচয় হয় "খোঁড়া গোয়েন্দা" বইয়ে।
ক্যাপ্টেন ইয়ান ফ্লেচার
ক্যাপ্টেন ইয়ান ফ্লেচার হলেন রকি বীচ পুলিশ চীফ (মূল চরিত্র- স্যামুয়েল রেনল্ডস, সবাই ‘চীফ রেনল্ডস’ বলে ডাকে। তিনি ভারি, বিশালদেহী এবং মাথায় হালকা টাক রয়েছে। দ্রষ্টব্যঃ ইংরেজি ‘দ্যা থ্রি ইনভেস্টিগেটরস’ সিরিজের চতুর্থ বই ‘দ্যা মিস্ট্রি অফ দ্যা গ্রীন ঘোস্ট’, লেখক- রবার্ট আর্থার, প্রকাশ- ১৯৬৫ সাল)। তিনি অনেক সময়ই তিন গোয়েন্দাকে বিভিন্ন কেস দিয়ে থাকেন। তিনি নিজেই স্বীকার করেছেন যে, জটিল নকশার মর্ম উদ্ধার করার জন্য কিশোর পাশার মতো এমন যোগ্য লোক আর তাঁর জানামতে কেউ নেই। ক্যাপ্টেন ইয়ান ফ্লেচারই তিন গোয়ন্দার ড্রাইভিং লাইসেন্স করে দিয়েছিলেন। তাছাড়া তিনি তিন গোয়েন্দা কে যেকোনো জায়গায় তদন্ত করবার অনুমতি দিয়ে তার নিজের স্বাক্ষর সংবলিত একটি সবুজ কার্ড দিয়েছিলেন। এই কার্ডের মাধ্যমে পরবর্তীতে তিন গোয়েন্দা অনেক সুবিধা পায়। এই সবুজ কার্ডে লেখা আছে- “প্রত্যয়ন করা যাচ্ছে যে, এই কার্ডের বাহক রকি বীচ পুলিশকে সহায়তাকারী একজন স্বেচ্ছাসেবক জুনিয়র সহকারী ডেপুটি। তাকে যেকোনো সহযোগিতা প্রদান করলে প্রশংসিত করা হবে।” ।
ওমর শরীফ
ওমর শরীফ মিশরীয় বংশোদ্ভুত রোমাঞ্চপ্রিয় দক্ষ বৈমানিক। তিনি চিত্র পরিচালক ডেভিড ক্রিস্টোফারের পছন্দের পাইলট। গায়ে তাঁর বেদুইনের রক্ত, তাই সাহসের কমতি নেই। ওমরের সাথে তিন গোয়েন্দার বেশ কিছু অভিযান রয়েছে, যেমন: জলদস্যুর দ্বীপ ১ ও ২, গোপন ফর্মুলা, দক্ষিণের দ্বীপ, ওকিমুরো কর্পোরেশন ইত্যদি।  'ওকিমুরো কর্পোরেশন'  হলো তিন গোয়েন্দা আর ওমর শরীফের সম্মিলিতভাবে খোলা একটি ফ্লাইং ক্লাব, যার 'ও' দ্বারা বোঝায় ওমর, 'কি' দ্বারা কিশোর, 'মু' দ্বারা মুসা আর 'রো' দ্বারা রবিনকে। ধীরে ধীরে ওমর, তিন গোয়েন্দার পছন্দের 'ওমর ভাই' হয়ে যান।
চিত্রচোর শোঁপা
গোয়েন্দা শোঁপা হচ্ছে ইউরোপের একজন বিখ্যাত গোয়েন্দা। আর চিত্রচোর শোঁপা হচ্ছে চিত্রকলা চোর (মূল চরিত্র- ভিক্টর হিউজেনে, ফরাসি নাগরিক এবং বিপজ্জনক আন্তর্জাতিক চিত্রকলা চোর)। চমৎকার এই বুদ্ধিমান মানুষটির কিশোরের জন্য রয়েছে অন্যরকম এক শ্রদ্ধা। শোঁপার সাথেও তিন গোয়েন্দার কয়েকটি অভিযান রয়েছে। যেমন: কাকাতুয়া রহস্য, ঘড়ির গোলমাল।
শোফার হ্যানসন
হ্যানসন (মূল চরিত্র- ওরদিংটন) হচ্ছে "রোলস রয়েস"-এর ব্রিটিশ শোফার। মধ্যপ্রাচ্যের এক শেখের জন্য প্রস্তুত করা হয় এই রোলস রয়েস। কিন্তু তিনি নিতে আপত্তি জানানোয় এর প্রতিষ্ঠান "রেন্ট-এ-কার অটোরেন্টাল কোম্পানী" গাড়িটিকে বিজ্ঞাপনের কাজে ব্যবহারের সিদ্ধান্ত নেয় এবং একটি প্রতিযোগিতার আয়োজন করে। সেই প্রতিযোগিতায় বুদ্ধিদীপ্ত জবাব দিয়ে গাড়িটি ৩০দিনের জন্য ব্যবহারের সুযোগ পায় কিশোর পাশা, সেই সুবাদে তিন গোয়েন্দা। সেই গাড়ির চালক হ্যানসন। ৩০ দিনের সুযোগ শেষ হয়ে গেলে অত্যন্ত মূল্যবান "রক্তচক্ষু" পাথর খুঁজে দেবার পর এর মালিক অগাস্ট অগাস্ট তাঁর নামে তিন গোয়েন্দাকে রোলস রয়েস ব্যবহারের অনুমতি এনে দেন। এভাবেই হ্যানসনের সাথে মিত্রতা আরো গভীর হয় তিন গোয়েন্দার। পুরোনো প্রায় সব বইগুলোতেই তাঁকে দেখা যায়; অনেক সময় অনেক কেসে সহায়তাও করে থাকেন তিন গোয়েন্দাকে।
ফগর‍্যাম্পারকট
হ্যারিসন ওয়াগনার ফগর‍্যাম্পারকট একজন পুলিশ কনস্টেবল। তিন গোয়েন্দা তাকে একবাক্যে "ঝামেলা" বলে সম্বোধন করে থাকে, কেননা তিনি কথা কথায় নাক সিঁটকিয়ে 'ঝামেলা' শব্দটি উচ্চারণ করেন। সাধারণত এই চরিত্রটি প্রজাপতি প্রকাশন থেকে প্রকাশিত তিন গোয়েন্দার শোভন প্রকাশনা তিন বন্ধু সিরিজে দেখতে পাওয়া যায়। তিন বন্ধু সিরিজের মোট ২৮টি বই প্রকাশিত হয়। ছোটবেলায় যখন 'গ্রিন হীলস' নামক গ্রামে রবিন, মুসা আর মুসার চাচাতো বোন ফারিয়া থাকতো, কিশোর মাঝে মাঝে সেখানে ছুটি কাটাতে যেতো, তখনকার ঘটনাগুলো সাধারণত তিন বন্ধু সিরিজের মুখ্য বিষয়। তিন বন্ধুর এখানেও ঝামেলা বইতে দেখা যায় ফগর‍্যাম্পারকটকে বদলি করে দেয়া হয়েছে গোবেল বীচে।
ববর‍্যাম্পারকট
উইলিয়াম ববর‍্যাম্পারকট, তিন বন্ধু সংক্ষেপে যাকে বব বলে ডাকে, ফগর‍্যাম্পারকটের ভাতিজা। কিন্তু তার চাচা ফগের সাথে তার আচরণগত বৈশিষ্টের যথেষ্ট পার্থক্য লক্ষ্য করা যায়। তিন গোয়েন্দার ভালো বন্ধু; বিভিন্ন কেসে সরাসরি সহায়তা করেছে সে, যদিও চাচা সব সময়ই বিরোধিতা করেছেন এসবের। সাধারণত 'তিন বন্ধু' সিরিজে তাকে দেখতে পাওয়া যায়।
টেরিয়ার ডয়েল
টেরিয়ার ডয়েল, তিন গোয়েন্দার কাছে শুঁটকি টেরি নামে যে পরিচিত। টেরিয়ার সব সময়ই ঝামেলা পাকাতে ওস্তাদ। টেরিকে মুসা দুচোখে দেখতে পারে না। শুঁটকি টেরির মূল ধারণাটা নেওয়া হয়েছে থ্রি ইনভেস্টিগেটরস-এর "স্কিনি নরিস" চরিত্রটি থেকে। টেরির একটি নিজস্ব বাহিনী রয়েছে। তিন গোয়েন্দা এই বাহিনীকে শুঁটকি বাহিনী বলে ডাকে। এই বাহিনীর সদস্যরা হলো টাকি, কডি, ক্যাপ, গ্যারি, নিটু, হ্যারল্ড। টেরির মতো তার বাহিনীও সবসময় তিন গোয়েন্দার পথের কাঁটা হয়ে দাঁড়ায়।
রোডালিন ওয়ার্নার
রোডালিন ওয়ার্নার এর ডাকনাম হল রোডা। সে ভীষণ বদমেজাজি। সে তিন গোয়েন্দার ডেথ সিটির বন্ধু। সে ভীষণ সাহসী। তিন গোয়েন্দা যখন ডেথ সিটিতে বেড়াতে আসে তখন রোডা তাদের সাথী হয়। তার সাথে তিন গোয়েন্দার কিছু অভিযান হল হিম পিশাচের কবলে, ডেথ সিটির দানব ইত্যাদি।
রেমন রেফটন
রেমন হলো তিন গোয়েন্দার একজন বন্ধু। সে তিন গোয়েন্দার সাথে রকি বিচ স্কুলে একই ক্লাসে পড়ে। সে একজন শক্তিশালী ছেলে। সে রাগবি দক্ষ। সে তিন গোয়েন্দাকে অনেক কেসে সাহায্য করেছে। তিন গোয়েন্দার অদৃশ্য খুনী, চ্যাম্পিয়ন গোয়েন্দা, মেলায় ঝামেলা বইয়ে রেমনকে দেখা যায়।
হেডকোয়ার্টার
তিন গোয়েন্দার হেডকোয়ার্টার বা প্রধানকেন্দ্র বলতে বোঝায় একটি মোবাইল ভ্যান, যা ফেলনা অবস্থায় রাশেদ পাশা দীর্ঘদিন আগে কিনে এনেছিলেন। পাশা স্যালভেজ ইয়ার্ডে লোহা-লক্কড়ের স্তুপের নিচে পড়ে যাওয়ায় তা ভুলে যান কিশোরের চাচা। আর সেই সুযোগে বোরিস ও রোভার এর সাহায্যে তিন গোয়েন্দা সেই মোবাইল হোমের ভিতর তৈরি করে নিয়েছে নিজেদের হেডকোয়ার্টার। হেডকোয়ার্টারের স্থান খুব ছোট হলেও এতে রয়েছে ডার্করুম, যেখানে তিন গোয়েন্দা ছবি ওয়াশ করে থাকে; আছে নিজেদের বসার জন্য আলাদা জায়গা; টেলিফোন ও তাতে সংযোগ দেয়া লাল বাতি, যাতে হেডকোয়ার্টারের বাইরে থাকলে ঐ বাতির জ্বলা-নিভা দেখে তারা বুঝে নিতে পারে হেডকোয়ার্টারে টেলিফোন বাজছে; আছে পেরিস্কোপ, তিন গোয়েন্দা যার নাম দিয়েছে "সর্বদর্শন"; তবে "গোরস্তানে আতঙ্ক" বই-এ পেরিস্কোপের জায়গায় সিসি ক্যামেরা দেখা গেছে এছাড়া আছে নিজেদের তদন্ত করা কেস-রিপোর্টগুলো সংরক্ষণের জায়গা। এই গোপন হেডকোয়ার্টারে ঢোকার জন্য তারা তৈরি করে নিয়েছে আলাদা আলাদা গোপন পথ: "সবুজ ফটক এক", "দুই সড়ঙ্গ", "সহজ তিন", "লাল কুকুর চার" হলো সেসব গোপন পথেরই গুপ্ত নাম। তবে দ্য থ্রি ইনভেস্টিগেটরস-এর সকল বই অবলম্বনে কিশোর আলোর কাহিনি তৈরি হয়ে যাওয়ার পরে পাশা স্যালভেজ ইয়ার্ডের মাধ্যমে কাহিনির শুরু হওয়ার প্রবণতা কমে যায়।
কার্ড
পাশা স্যালভিজ ইয়ার্ডেই তিন গোয়েন্দা একটি পুরোন ছাপার-যন্ত্রকে সারিয়ে নিয়ে নিজেদের কার্ড ছাপিয়ে নেয়। কার্ডের উপরে শিরোনাম আকারে বড় করে লেখা থাকে "তিন গোয়েন্দা" কথাটি; তার ঠিক নিচেই থাকে তিনটি প্রশ্নবোধক চিহ্ন (?); তার নিচে প্রথম সারিতে "গোয়েন্দা প্রধান:কিশোর পাশা", দ্বিতীয় সারিতে "গোয়েন্দা সহকারী:মুসা আমান", তৃতীয় সারিতে "নথি গবেষক: রবিন মিলফোর্ড" লেখা। কার্ডের গায়ে তিনটি প্রশ্নবোধক চিহ্ন দেয়ার বুদ্ধিটা কিশোরের। এই তিনটি প্রশ্নবোধক চিহ্ন একই সাথে তিনজন গোয়েন্দাকে প্রতীকায়িত করবে, আর রহস্যময়তা ও জিজ্ঞাসা ফুটিয়ে তুলবে। এছাড়া এই চিহ্ন (?) তাদের নিজেদের ট্রেডমার্ক হিসেবেও কাজ করে, কেননা যখনই তারা কোথাও বিপদে পড়ে যায়, তখনই এই চিহ্ন এঁকে নিজেদের উপস্থিতি বা অবস্থান জানান দিয়ে থাকে অন্যদের। এভাবে অনেকবারই তারা বিভিন্ন বিপদ থেকে রক্ষা পেয়েছে।
অবশ্য পরবর্তিতে তিন গোয়েন্দা তাদের কার্ডে প্রশ্নবোধক চিহ্নের স্থলে আশ্চর্যবোধক চিহ্ন (!) বসিয়ে নেয়। কিশোরের অভিমত, এই চিহ্ন দ্বারা নাকি আরো বেশি রহস্যময়তা ফুটিয়ে তোলা যায়। কার্ডের গায়ে এরকম চিহ্ন দেয়ার ক্ষেত্রে কিশোরের অভিমত হলো, এভাবে নাকি কারো দৃষ্টি আকর্ষণ করা যায় এবং অপরিচিত ব্যক্তি কাছে চিহ্নগুলোর অর্থ বোঝানোর ছলে কিছুক্ষণ অতিরিক্ত সময় বের করে কথা বলা যায়, এতে তদন্তে অনেক সুবিধা হয়। তবে এই সব চিহ্ন অনেকের সন্দেহ জাগানোয় কিশোর কিছু দিনের জন্য চিহ্নগুলো উঠিয়ে দেয়।
কৌশল
তিন গোয়েন্দার তথ্য সংগ্রহের ক্ষেত্রে জনপ্রিয় একটি পদ্ধতি হলো "ভূত-থেকে-ভূতে"। এই পদ্ধতিতে কোনো সন্দেহজনক চরিত্র কিংবা কোনো কিছুর খোঁজ পেতে শহরের ছেলে-মেয়েদের সহায়তা নিয়ে থাকে তিন গোয়েন্দা। এজন্য প্রথমে তিন গোয়েন্দার প্রত্যেক সদস্য তাদের ৫ জন বন্ধুকে ফোন করে কিসের খোঁজ করছে তা জানিয়ে দেয়। যাদেরকে ফোন করেছে তাদের প্রত্যেকে আবার ৫ জন বন্ধুকে ফোন করে এটা জানায়। এই বন্ধুরা ফোন করে তাদের ৫ জন বন্ধুকে। এভাবে শহরের তাবৎ ছেলেমেয়েরা জেনে যায় খবরটি। ভূত-থেকে-ভূতের সঙ্গে মিল আছে জুপিটার জোনসদের "গোস্ট টু গোস্ট হুক আপ"।
সমালোচনা
তিন গোয়েন্দা বিভিন্ন সময় সমালোচিত হয়েছে নানা কারণে। প্রথমত তিন গোয়েন্দা মৌলিক কাহিনী না হওয়ার কারণে সমালোচিত হয়। এছাড়া মাসুদ রানা সিরিজের প্রাথমিক বদনামের প্রেক্ষিতে 'প্রজাপতি' প্রকাশনীর বই অনেক পরিবারে নিষিদ্ধ হয়ে যায় বলে তিন গোয়েন্দাও অনেক অভিভাবকের নজরে নেতিবাচক হয়ে ওঠে।
তিন গোয়েন্দা সিরিজের বই
তিন গোয়েন্দা সিরিজের ৩০০'রও বেশি বই বেরিয়েছে। তন্মধ্যে মাত্র তিনটি উপন্যাস আর বাকি সবগুলোই বড় গল্প। উপন্যাসগুলো আলাদা আলাদা বইতে দুই খণ্ডে প্রকাশিত হয়েছে। সেবা প্রকাশনী থেকে প্রকাশিত প্রতিটা বইই পেপারব্যাক, এবং দাম কম। তবে প্রজাপতি প্রকাশন থেকে প্রকাশিত বইগুলো শোভন এবং হার্ডকভারে, আর এগুলোর দামও তুলনামূলক বেশি। তিন গোয়েন্দা সিরিজ প্রথমে সব বই একক বই হিসেবে প্রকাশিত হত। রকিব হাসান প্রথম ১৬০টি তিন গোয়েন্দা রচনা করেন। তারপর ২১৫ নং পর্যন্ত তিন গোয়েন্দা রচনা করেন শামসুদ্দীন নওয়াব। এরপর থেকে তিন গোয়েন্দার একক বই প্রকাশ বন্ধ হয়ে যায় এবং তিনটি একক বই একত্র করে ভলিউম আকারে প্রকাশ হয়। এ ভলিউমগুলোতে তিন গোয়েন্দা সিরিজ ছাড়াও রকিব হাসান রচিত তিন বন্ধু সিরিজের সকল বই (তিন গোয়েন্দার ছোটবেলার গ্রীনহিলসের কাহিনী), আবু সাঈদ (রকিব হাসানের ছদ্মনাম) রচিত গোয়েন্দা রাজু সিরিজের সকল বই, জাফর চৌধুরী (রকিব হাসানের ছদ্মনাম) রচিত অ্যাডভেঞ্চার সিরিজের কয়েকটি বই ও রোমহর্ষক সিরিজের সকল বই, টিপু কিবরিয়া রচিত কিশোর হরর সিরিজের কয়েকটি বই এবং কাজী শাহনূর হোসেন রচিত নীল-ছোটমামা সিরিজের সকল বই তিন গোয়েন্দায় রূপান্তর করে প্রকাশ করা হয়।
গোয়েন্দা রাজু
গোয়েন্দা রাজু বাংলাদেশের সেবা প্রকাশনী হতে প্রকাশিত একটি কিশোর গোয়েন্দা কাহিনী সিরিজ। এ সিরিজের লেখক আবু সাঈদ যা রকিব হাসান-এর ছদ্মনাম। গোয়েন্দা রাজু মোট সাত জন সদস্য নিয়ে একটি গোয়েন্দা দল গঠন করে, দলের নাম দেয়া হয় গোপন রহস্যভেদী দল সংক্ষেপে রদল। কিন্তু কেউ যাতে না বুঝতে পারে তাই রদল-এর পরের অক্ষরগুলো নিয়ে সাঙ্কেতিক ভাবে দলের নাম করা হয় লধশ। বইগুলো মূলতঃ এনিড ব্লাইটন ও পরবর্তীতে এভালিন ল্যামান্ড রচিত 'দি সিক্রেট সেভেন' সিরিজের ভাবানুবাদ। এনিড ব্লাইটন ১৫টি সিক্রেট সেভেন (১৯৪৯-১৯৬৩) সিরিজের বই লেখেন। এছাড়া এভালিন ল্যামান্ড (Evelyne Lallemand) ফ্রেঞ্চ ভাষায় ১২টি সিক্রেট সেভেন (১৯৭৬-১৯৮৪) সিরিজের বই লেখেন যা পরে ইংরেজিতে অনুদিত হয়।
তিন গোয়েন্দায় রূপান্তর
তিন গোয়েন্দায় ভাল মানের কাহিনির অভাবে এবং রকিব হাসান তিন গোয়েন্দা লেখা ছেড়ে দেওয়ায় সেবা প্রকাশনীর অন্যান্য অনেক সিরিজের মত গোয়েন্দা রাজুর সকল বই তিন গোয়েন্দায় রূপান্তর করা হয় এবং তিন গোয়েন্দা ভলিউমে যোগ করা হয়। রাজু তিন গোয়েন্দায় কিশোর, অপু তিন গোয়েন্দায় মুসা, অজিত তিন গোয়েন্দায় রবিন, টিপু তিন গোয়েন্দায় বব, মিশা তিন গোয়েন্দায় মিশা, রানু তিন গোয়েন্দায় ডলি, অনিতা তিন গোয়েন্দায় অনিতা, কুকুর জিমি তিন গোয়েন্দায় টিটু, বাবলি তিন গোয়েন্দায় বাবলি এবং লুডু তিন গোয়েন্দায় পটার চরিত্র হিসেবে স্থান পায়।
ফ্রেডরিক জেমস হালিডে
thumb|স্যার ফ্রেডরিক জেমস হালিডে স্যার ফ্রেডরিক জেমস হালিডে কেজিবি (২৫ ডিসেম্বর ১৮০৬ - ২২ অক্টোবর ১৯০১) ছিলেন একজন ব্রিটিশ সরকারি কর্মকর্তা এবং বেঙ্গল প্রেসিডেন্সির প্রথম লেফটেন্যান্ট গভর্নর। তিনি ১৮৫৪ সাল থেকে ১৮৫৯ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
জন্ম ও প্রাথমিক জীবন
ফ্রেডরিক জেমস হালিডে ২৫ ডিসেম্বর ১৮০৬ সালে সুরের এওয়েলে জন্মগ্রহণ করেন। অক্সফোর্ড ডিকসনারি অফ ন্যাশনাল বায়োগ্রাফি গ্রন্থ অনুসারে তিনি রাগবি স্কুলে লেখাপড়া করেন। যাইহোক ১৯০১ সালের একটি প্রকাশনা অনুসারে, যদিও তিনি ১৮১৪ সালে রাগবি স্কুলে গিয়েছিলেন কিন্তু তিনি ১৮১৫ সালে লন্ডনের সেন্ট পল’স স্কুলে ভর্তি হন ও সেখানে তিনি সাত বছর কাটান। সেক্ষেত্রে তাকে সেন্ট পলের ছাত্র হিসেবে বলা যেতে পারে। এছাড়া সেন্ট পলের ইতিহাসবিদ মাইকেল ম্যাকডুনেল বলেন জন স্লিথ নামে একজন প্রধান শিক্ষকের জন্য তিনি রাগবি স্কুলে ভর্তি হন এবং স্লিথ বদলি হয়ে সেন্ট পলে চলে আসলে হালিডেও সেন্ট পলে চলে আসেন। ১৮২৪ সালে বাংলার সিভিল সার্ভেন হিসেবে যোগদানের পূর্বে তিনি হ্যালিবেরির ইস্ট ইন্ডিয়া কলেজে অধ্যয়ন করেন। পরবর্তীতে তিনি কলকাতার ফোর্ট উইলিয়াম কলেজে যোগ দেন, সেখানে তিনি ঈশ্বরচন্দ্র বিদ্যাসাগরের ছাত্র ছিলেন। সরকারি কর্মকতা হিসেবে তার প্রথম অফিস ছিল সুপ্রীম কোর্টের সহকারী হিসেবে যোগদান ১৮২৫ সালে।
১৮৩৬ সালে তিনি বোর্ড অফ রেভিনিউর সচিব হিসেবে মনোনীত হন ও ১৮৪৯ সালে ভারত সরকারের স্বরাষ্ট্রসচিব হিসেবে যোগদান করেন। জুলাই ১৮৫২ থেকে নভেম্বর ১৮৫৩ সাল পর্যন্ত তিনি ইংল্যান্ডে ছুটি কাটান যদিও এই সময়ে তাকে মাঝে মাঝেই সংসদে তথ্য সরবরাহের জন্য ভারতে আসতে হত।
পরবর্তী জীবন
১৮৬০ সালে তিনি নাইট কমান্ডার অফ দ্য অর্ডার অফ দ্য বাথ উপাধিতে ভূষিত হন। তিনি ভারতের কাউন্সিলের সদস্য হিসেবে ১৮৬৮ থেকে ১৮৮৬ সাল পর্যন্ত কাজ করেন।
হালিডের সঙ্গীতের প্রতি মারাত্বক ঝোক ছিলো। তিনি এলিজা বারবারা ম্যাকগ্রেগর নামে ব্রিটিশ ইস্ট ইন্ডিয়া কোম্পানির এক অফিসারের মেয়েকে বিয়ে করেন ২৫ ডিসেম্বর ১৮৩৪ সালে। তার স্ত্রী ১৮৮৬ সালে তার পূর্বেই মৃত্যুবরণ করেন। তাদের কয়েকটি সন্তান রয়েছে যাদের মধ্যে জর্জ থমাস হালিডে পরবর্তীতে বেঙ্গল ক্যাভলরির লেফট্যানান্ট-জেনারেল হন।
তিনি ৯৫ বছর বয়সে ২২ অক্টোবর ১৯০১ সালে মৃত্যুবরণ করেন ও তাকে লন্ডনের ব্রোমটন সমাধিতে সমাধিস্থ করা হয়।
চন্দ্রশেখর সিংহ সামন্ত
মহামহোপাধ্যায় চন্দ্রশেখর সিংহ হরিচন্দন মহাপাত্র সামন্ত (ওডিয়া: ମହାମହୋପାଧ୍ୟାୟ ଚନ୍ଦ୍ରଶେଖର ସିଂହ ହରିଚନ୍ଦନ ସାମନ୍ତ ସାମନ୍ତ ସାମନ୍ତ),( ১৩ ডিসেম্বর ১৮৩৫ — ১১ জুন ১৯০৪) ছিলেন  একজন ভারতীয় পণ্ডিত ও জ্যোতির্বিজ্ঞানী। ওড়িশার সংস্কারবাদী পঞ্জিকাকার হিসাবে তার বিশেষ পরিচিতি আছে। তিনি জ্যোতির্বিদ্যা পর্যবেক্ষণের জন্য ঐতিহ্যবাহী বাঁশের পাইপ ও লাঠি ব্যবহার করেন এবং পৃথিবী থেকে সূর্যের দূরত্ব পরিমাপ করেছিলেন। জ্যোতির্বিদ্যার উপর তাঁর গবেষণা এবং পর্যবেক্ষণ   সিদ্ধান্ত দর্পণ  শীর্ষক এক গ্রন্থে সংকলিত হয় এবং সংস্কৃত ও ওড়িয়া উভয় ভাষায় প্রকাশিত হয়। ১৮৯৩ খ্রিস্টাব্দে তিনি মহামহোপাধ্যায়   উপাধিতে ভূষিত হন।
জীবনী
চন্দ্রশেখর সিংহ সামন্ত বৃটিশ ভারতের বেঙ্গল প্রেসিডেন্সির অধুনা  ওড়িশা রাজ্যের নয়াগড় জেলার খণ্ডপাড়া গ্রামের এক রাজ পরিবারে ১৮৩৫ খ্রিস্টাব্দের ১৩ ডিসেম্বর জন্মগ্রহণ করেন। তার পিতা  সামন্ত শ্যামবন্ধু সিংহ ছিলেন জ্যোতির্বিদ্যার একজন পণ্ডিত ব্যাক্তি এবং মাতা বিষ্ণুমালী দেবী ছিলেন গৃহকর্ত্রী। চন্দ্রশেখর  প্রথম দিকে তিনি সংস্কৃতের কাব্য,  ব্যাকরণ ও সাহিত্য  নিয়ে পড়াশোনা করেন। তবে ওড়িয়া এবং সংস্কৃত ছাড়া অন্য ভাষা তিনি জানতেন না। পরে তিনি ঐতিহ্যবাহী ভারতীয় জ্যোতির্বিদ্যা নিয়ে গবেষণা শুরু করেন।
তিনি যুবাবস্থায় দেশীয় বাঁশের তৈরি পাইপ এবং কাঠের লাঠি  ব্যবহার করে সারাদিন ছায়ার দৈর্ঘ্য পরিমাপ করতেন। সময় পরিমাপের জন্য তিনি নিজের তৈরি সূর্যঘড়ির ব্যবহার করতেন।
চন্দ্রশেখর ছিলেন একমাত্র ভারতীয় জ্যোতির্বিজ্ঞানী,  যিনি স্বাধীন এবং মৌলিকভাবে চাঁদের গতির সাথে সম্পর্কিত চন্দ্রের বিভ্রান্তি, বৈচিত্র্য এবং বার্ষিক সমীকরণ নির্ধারণ করেছিলেন।  প্রাচীন ভারতীয় জ্যোতির্বিজ্ঞানীদের কাছে বা তার পূর্বে লিখিত কোন গ্রন্থে তখনও এবিষয়গুলি সুস্পষ্টভাবে কোথাও উল্লেখ ছিল না।
জ্যোতিষশাস্ত্রের গণনার ও তার ফলাফল  দিয়ে তিনি গ্রামবাসীদের সেবা করে গেছেন। দারিদ্র্যের মাঝে, অত্যন্ত সত্যবাদী, ধার্মিক তথা সাধু মানুষ হিসাবে সহজ সরলভাবে সারা জীবন অতিবাহিত করেন। তিনি তাঁর সমগ্র জীবনের শ্রমে স্ব-লিখিত বৃহৎগ্রন্থ সিদ্ধান্ত দর্পণ  পুরীর জগন্নাথদেবকেই উৎসর্গ করেন। শেষের দিকে চন্দ্রশেখর অনিদ্রায় ভুগছিলেন, ১৯০৪ খ্রিস্টাব্দের ১১ জুন পুরীতেই দেহত্যাগ করেন।
যন্ত্র প্রস্তুতকারক
চন্দ্রশেখর বাল্যকালে পিতার কাছে জ্যোতিষশাস্ত্রের প্রাথমিক জ্ঞান লাভ করেছিলেন। এরপর জ্যোতির্বিদ্যায় স্ব-শিক্ষিত হয়েছেন রয়্যাল লাইব্রেরিতে প্রাপ্ত তালপাতায় হাতে লেখা গাণিতিক জ্যোতিষশাস্ত্রের নানা প্রাচীন গ্রন্থ পাঠে। তিনি কাঠের লাঠি এবং বাঁশের পাইপের মত সহজে উপলব্ধ উপকরণ নিয়ে অনেক যন্ত্রের ডিজাইন তৈরি করেছিলেন এবং এই সরল যন্ত্রের মাধ্যমেই গ্রহ-নক্ষত্রের উত্থান, স্থাপন ও গতি পর্যবেক্ষণ করতেন এবং এর ফলাফল  ওড়িয়া ও সংস্কৃতে লিপিবদ্ধ করতেন। জ্যোতির্বিদ্যার এই ফলাফল ও তার সিদ্ধান্তসমূহ আর্যভট্ট, বরাহমিহির এবং ব্রহ্মগুপ্তের প্রমুখ প্রাচীন ভারতীয় গণিতবিদ ও জ্যোতির্বিজ্ঞানীদের সিদ্ধান্তের সঙ্গে মিলে যায়।
তিনি শুধুমাত্র একটি বাঁশের পাইপ এবং দুটি কাঠের লাঠি ব্যবহার করে পরিমাপ নিয়ে গবেষণা করেন। তার অনুসন্ধানগুলি সংস্কৃতে রচিত সিদ্ধান্ত দর্পণ শীর্ষক গ্রন্থ হিসাবে প্রকাশিত হয় এবং ১৮৯৯ খ্রিস্টাব্দে ইউরোপ ও আমেরিকার বহু সংবাদপত্রে উল্লেখিত হয়।  চন্দ্রশেখরের এই গাণিতিক সিদ্ধান্তের উপর নির্ভর করে ওড়িশায় পঞ্জিকা তৈরি হয়।
রেকর্ড (কম্পিউটার বিজ্ঞান)
কম্পিউটার বিজ্ঞানে রেকর্ড হচ্ছে (স্টাকচার, স্ট্রাক্ট, বা যৌগিক ডেটা নামেও পরিচিত) মৌলিক ডেটা গঠন বা স্ট্রাকচার। একটি ডেটাবেস বা স্প্রেডশীটে রেকর্ডগুলিকে সাধারণত "সারি" বলা হয়।
রেকর্ড হচ্ছে  সাধারণত নির্দিষ্ট সংখ্যার এবং ক্রমে সম্ভাব্য বিভিন্ন ধরনের ডাটার ক্ষেত্রগুলোর সমস্টি বা সংগ্রহ। অবজেক্ট ওরিয়েন্টেড প্রোগ্রামিং এ একটি রেকর্ডের ক্ষেত্রগুলিকে সদস্য বা মেম্বার বলা যেতে পারে। ক্ষেত্রগুলোকে উপাদান বা ইলিমেন্টসও বলা যেতে পারে, যদিও এতে সংগ্রহের উপাদানগুলোর সাথে সংশয়ের ঝুঁকি থাকে।
উদাহরণস্বরূপ, একটি তারিখের রেকর্ড সাংখ্যিক বছর ক্ষেত্র দিয়ে জমা থাকতে পারে, মাস অংশটি স্ট্রিং এবং একটি সাংখ্যিক দিন-মাস-মাস এর মত আচরণ করে। একজন কর্মী রেকর্ডে নাম, বেতন এবং পদমর্যাদা থাকতে পারে।  এই বিবেচনায়, একটি বৃত্তের রেকর্ডে একটি কেন্দ্র ও একটি ব্যাসার্ধ থাকতের পারে, কেন্দ্র নিজেই x ও y স্থানাঙ্কসহ একটি পয়েন্ট রেকর্ড হিসাবে প্রতিনিধিত্ব করতে পারে।
ইউনিফাইড পেমেন্ট ইন্টারফেস
ইউনিফাইড পেমেন্টস ইন্টারফেস (UPI) হল একটি তাত্ক্ষণিক রিয়েল-টাইম অর্থপ্রদান ব্যবস্থা যা ন্যাশনাল পেমেন্ট কর্পোরেশন অফ ইন্ডিয়া (NPCI) দ্বারা তৈরি করা হয়েছিল। এই মাধ্যাম আন্তঃব্যাংক পিয়ার-টু-পিয়ার (P2P) এবং ব্যক্তি-থেকে-মার্চেন্ট (P2M) লেনদেনের সুবিধা দেয়। UPI হল একটি ওপেন সোর্স অ্যাপ্লিকেশন প্রোগ্রামিং ইন্টারফেস (API) যা ইমিডিয়েট পেমেন্ট সার্ভিস (IMPS) এর উপরে চলে। এটি ভারতীয় রিজার্ভ ব্যাঙ্ক (RBI) দ্বারা নিয়ন্ত্রিত এবং একটি মোবাইল প্ল্যাটফর্মে দুটি ব্যাঙ্ক অ্যাকাউন্টের মধ্যে তাত্ক্ষণিকভাবে টাকা স্থানান্তরের কাজ করে৷
রেকর্ড (কম্পিউটার বিজ্ঞান)
রেকর্ডকে অ্যারে থেকে পৃথক করা হয়, যেখানে এর ক্ষেত্রের সংখ্যা প্রতীকস্বরুপ নির্দিস্ট থাকে, প্রতিটি ক্ষেত্রের একটি নাম থাকে এবং প্রতিটি ক্ষেত্র ভিন্ন ধরনের হতে পারে।
একটি রেকর্ড টাইপ একধরনের ডাটা টাইপ যা মান এবং ভচলক বর্ণনা করে। অধিকাংশ আধুনিক কম্পিউটার ভাষা প্রোগ্রামারকে নতুন রেকর্ডের টাইপগুলি নির্ধারণ করতে দেয়। সংজ্ঞাটি প্রতিটি ক্ষেত্রের ডেটা টাইপ এবং একটি সনাক্তকারী (নাম বা লেবেল) নির্দিষ্ট করে, যার মাধ্যমে এতে অধিগমন করা যায়। টাইপ তত্ত্ব, প্রোডাক্ট টাইপ (কোন ক্ষেত্রের নাম নেই) সাধারণত তাদের সরলতার কারণে পছন্দ করা হয়, তবে উপযুক্ত রেকর্ডের টাইপগুলি ভাষারূপে চর্চিত করা হয়, যেমনঃ এফ-সাব। যেহেতু টাইপ-তাত্ত্বিক রেকর্ডগুলির মধ্যে ডেটা ছাড়াও প্রথম শ্রেণীর ফাংশন-টাইপ করা ক্ষেত্র থাকতে পারে, তারা অবজেক্ট ওরিয়েন্টেড প্রোগ্রামিং-এ অনেক বৈশিষ্ট্য প্রকাশ করতে পারেন।
ইউনিফাইড পেমেন্ট ইন্টারফেস
২০২২ সালের ফেব্রুয়ারী পর্যন্ত, ইউপিআইতে ৩০৪ টি ব্যাংক উপলব্ধ রয়েছে যার মাসিক পরিমাণ ৪.৫২ বিলিয়ন টি লেনদেন এবং মূল্য inr 8260000000000। ইউপিআই ২০২১ সালের নভেম্বর পর্যন্ত ৬৮ বিলিয়ন লেনদেন প্রত্যক্ষ করেছে। ২০১৬ সাল থেকে শুরু হওয়া ৬৭ মাসের অপারেশনের সময় মোবাইল-কেবলমাত্র পেমেন্ট সিস্টেমটি মোটinr 34950000000000.004লেনদেন করতে সহায়তা করেছিল।
রেকর্ড (কম্পিউটার বিজ্ঞান)
রেকর্ড প্রধান মেমরি ও মাস স্টোরেজ ডিভাইস যেমনঃ ম্যাগনেটিক টেপ বা হার্ড ডিস্ক সহ যেকোন স্টোরেজ মধ্যমে বিদ্যমান থাকতে পারে। রেকর্ড বেশিরভাগ ডেটা স্ট্রাকচারের একটি মৌলিক উপাদান, বিশেষ করে সংযুক্ত ডাটা স্ট্রাকচারে। অনেক কম্পিউটার ফাইল লজিক্যাল রেকর্ডের অ্যারে হিসাবে সংগঠিত হয়, কখনো কখনো দক্ষতার জন্য বৃহত্তর ভৌত রেকর্ড বা ব্লক মধ্যে গ্রুপ করে থাকে।
একটি ফাংশন বা পদ্ধতির পরামিতিগুলো কখনো কখনো একটি রেকর্ড চলকের ক্ষেত্র হিসাবে দৃশ্যমান হতে পারে এবং আর্গুমেন্টটি ফাংশন অতিক্রম করলে রেকর্ড মান হিসাবে দেখা যেতে পারে যা কল করার সময়ে চলক থেকে নির্ধারিত হয়। এছাড়া কল স্ট্যাকের মধ্যে প্রায়ই পদ্ধতি কল বাস্তবায়ন ব্যবহৃত হয়, যেখানে প্রতিটি লিখা একটি অ্যাক্টিভেশন রেকর্ড বা কল ফ্রেম, পদ্ধতি পরামিতি এবং স্থানীয় চলক ধারণকারী, ফেরত ঠিকানা, এবং অন্যান্য অভ্যন্তরীণ ক্ষেত্র।
ইউনিফাইড পেমেন্ট ইন্টারফেস
২০২১ সালের মে মাসের হিসাবে, প্ল্যাটফর্মটির ভারতে ১০ কোটি (১০০ মিলিয়ন) এরও বেশি মাসিক সক্রিয় ব্যবহারকারী রয়েছে। ডিজিটাল লেনদেনের মোট ভলিউমে ইউপিআই লেনদেনের অনুপাত ২০১৮-১৯ সালে ২৩% থেকে বেড়ে ২০২০-২১ সালে ৫৫% হয়েছে, যার গড় মূল্য প্রতি লেনদেনে ₹১,৮৪৯। প্ল্যাটফর্মের মাধ্যমে ২০২২ সালের জানুয়ারিতে ₹৮.৩১ লক্ষ কোটি টাকার ডিজিটাল লেনদেন হয়েছিল। ২০২২ সালের আর্থিক বছরে ইউপিআই ১ ট্রিলিয়ন ডলারের লেনদেন অতিক্রম করেছে।
ইতিহাস
এপ্রিল ২০০৯ সালে, দেশে উপলব্ধ সমস্ত পেমেন্ট প্রক্রিয়া একীভূত করার লক্ষ্যে এবং খুচরা অর্থ প্রদানের জন্য তাদের অভিন্ন করার লক্ষ্যে ন্যাশনাল পেমেন্ট কর্পোরেশন অফ ইন্ডিয়া গঠিত হয়েছিল। মার্চ ২০১১ সালের মধ্যে, আরবিআই জানায় যে ভারতে প্রতি বছর প্রতি ব্যক্তি নাগরিকে মাত্র ছয়টি নগদহীন লেনদেন হয় এবং ১০ মিলিয়ন (১ কোটি) খুচরা বিক্রেতা কার্ড-ভিত্তিক অর্থ প্রদান গ্রহণ করে। প্রায় ১৪৫ মিলিয়ন (১৪.৫ কোটি) পরিবারের কোনো ধরনের ব্যাংকিং সুবিধা নেই।
রেকর্ড (কম্পিউটার বিজ্ঞান)
রেকর্ড একটি গাণিতিক টাপল কম্পিউটার এনালগ হিসাবে দেখা যেতে পারে, যদিও টাপল রেকর্ড হিসেবে বিবেচ্য হতে পারে বা নাও হতে পারে এবং তদ্বিপরীতভাবে। যা নিয়মানীতি এবং নির্দিষ্ট প্রোগ্রামিং ভাষা উপর নির্ভর করে। একই ভাবে একটি রেকর্ড টাইপ দুটি বা তার বেশি গাণিতিক সেটের কার্টিসিয়ান গুণনীয়কের কম্পিউটার ভাষা এনালগ হিসাবে দেখা যেতে পারে, অথবা একটি নির্দিষ্ট ভাষায় একটি বিমূর্ত ধরনের পণ্য বাস্তবায়নে।
ইউনিফাইড পেমেন্ট ইন্টারফেস
ইতিহাস
২০১২ সালে আরবিআই চার বছরের জন্য একটি ভিশন স্টেটমেন্ট প্রকাশ করে যা ভারতে একটি নিরাপদ, দক্ষ, অ্যাক্সেসযোগ্য, অন্তর্ভুক্তিমূলক, আন্তঃব্যবহারযোগ্য এবং অনুমোদিত পেমেন্ট এবং নিষ্পত্তি ব্যবস্থা গড়ে তোলার দিকে প্রতিশ্রুতিবদ্ধ হওয়ার ইঙ্গিত দেয়। দেশীয় অর্থপ্রদানের বাজারে কাগজের ব্যবহার কমানোর জন্য এটি সবুজ উদ্যোগের অংশ। ইউপিআই আনুষ্ঠানিকভাবে জনসাধারণের ব্যবহারের জন্য ২০১৬ সালে চালু করা হয়েছিল।
আরবিআই-এর নির্দেশনার অধীনে, এনপিসিআই একটি নতুন পেমেন্ট সিস্টেম বিকাশের সাথে প্রাথমিক সংস্থা হয়ে ওঠে যা সহজ, নিরাপদ এবং আন্তঃব্যবহারযোগ্য। ইউপিআই চারটি স্তম্ভ পুশ-পুল ইন্টারঅপারেবল মডেলে কাজ করে যেখানে প্রেরক / বেনিফিসিয়ারি ফ্রন্ট এন্ড পিএসপি (পেমেন্ট সার্ভিস প্রোভাইডার) এবং প্রেরক / বেনিফিসিয়ারি ব্যাক এন্ড ব্যাংক থাকবে যা ব্যবহারকারীদের জন্য আর্থিক লেনদেন নিষ্পত্তি করে।নেটমেজিক সলিউশনের সিইও-র মতে, ইউপিআই ভারত থেকে আসা সবচেয়ে সফল গভীর প্রযুক্তির উদ্ভাবনগুলির মধ্যে একটি হয়ে উঠেছে।
রেকর্ড (কম্পিউটার বিজ্ঞান)
চাবি
একটি রেকর্ডের শূন্য বা অধিক কী (চাবি) থাকতে পারে। রেকর্ডে একটি কী একটি ক্ষেত্র বা ক্ষেত্রের সেট, যা শনাক্তকারী হিসাবে কাজ করে। একটি একক কী কে প্রায়ই প্রাথমিক কী বা সাধারণভাবে রেকর্ড কী বলা হয়। উদাহরণস্বরূপ একজন কর্মচারীর ফাইলে কর্মী নম্বর, নাম, বিভাগ, এবং বেতন থাকতে পারে। প্রতিষ্ঠানের কর্মী নম্বর হবে অনন্য এবং প্রাথমিক কী হবে। স্টোরেজ মমাধ্যম এবং ফাইল প্রতিষ্ঠানের উপর নির্ভর করে কর্মী সংখ্যা বর্ণানুক্রমিক তালিকা প্রস্তুত করা যেতে পারে, দ্রুততর অনুসন্ধান করতে একটি পৃথক ফাইলের মধ্যেও সংরক্ষণ করা হয়। বিভাগ কোড অনন্য নাও হতে পারে; এটি তালিকা করা যেতে পারে যেখানে এটি একটি অপ্রধান কী, অথবা বিকল্প কী হিসাবে বিবেচিত হবে। তালিকাভুক্ত না হলে পুরো কর্মী ফাইলে একটি নির্দিষ্ট বিভাগের সমস্ত কর্মচারীদের তালিকা তৈরি করতে স্ক্যান করতে হবে। বেতনের ক্ষেত্র সাধারণত একটি কী ব্যবহারযোগ্য হিসেবে বিবেচিত হবে না। একটি ফাইল ডিজাইন করার সময় সূচকটি একটি উৎপাদক হিসেবে বিবেচিত হবে।
ইতিহাস
থাম্ব|১৯৮০ সালে মার্কিন যুক্তরাষ্ট্রের জনসংখ্যা জার্নাল পত্র রেকর্ডের ধারণা দূরবর্তী সময় থেকে হিসাবরক্ষণে ব্যবহৃত বিভিন্ন ধরনের টেবিল এবং খতিয়ানসমূহ থেকে সনাক্ত করা যেতে পারে। কম্পিউটার বিজ্ঞানের রেকর্ডের আধুনিক ধারণা সুনির্দিষ্ট প্রকারের ধরন এবং আকারের ক্ষেত্রগুলির সাথে নিয়ে ইতিমধ্যে ১৯ শতকে নিখুঁতভাবে যান্ত্রিক ক্যাল্কুলেটরে যেমনঃ ব্যাবেজের এনলাইটিক্যাল ইঞ্জিনে প্রয়োগ করা হয়েছিল।
ইউনিফাইড পেমেন্ট ইন্টারফেস
ইতিহাস
ডিসেম্বর ২০১৯ সালে, ইউপিআই-এর সাফল্যের কথা উল্লেখ করে, গুগল মার্কিন ফেডারেল রিজার্ভ বোর্ডকে ফেডনাউয়ের উন্নয়নের পরামর্শ দেয়, যা মার্কিন যুক্তরাষ্ট্রের জন্য একটি রিয়েল-টাইম পেমেন্ট সিস্টেম।
রেকর্ড (কম্পিউটার বিজ্ঞান)
ইতিহাস
তথ্য মূল মেশিনে পাঠযোগ্য মাধ্যম হিসেবে সংরক্ষণ করতে ১৮৯০ সালে যুক্তরাস্ট্রের আদমশুমারিতে পাঞ্চ কার্ড ব্যবহৃত হয়, যেখানে প্রত্যকটি পাঞ্চ কার্ড ছিল একটি একক রেকর্ড। বিংশ শতাব্দীর প্রথমার্ধে রেকর্ডগুলি খুব ভালভাবে প্রতিষ্ঠিত হয়েছিল, যখন অধিকাংশ ডাটা প্রসেসিং পঞ্চড কার্ড ব্যবহার করে করা হয়েছিল। সাধারণত একটি ডাটা ফাইলের প্রতিটি রেকর্ড এক পাঞ্চ কার্ডে রেকর্ড করা হয়, যেখানে নির্দিস্ট কলাম নির্দিস্ট ক্ষেত্রের জন্য নির্ধারিত করা থাকে। সাধারনত রেকর্ড ছিল ছোট্ট একটি একক, যা বহিরাগত স্টোরেজ থেকে পড়া যেত (যেমন কার্ড রিডার, টেপ বা ডিস্ক)।
বেশিরভাগ যান্ত্রিক ভাষা প্রয়োগ এবং গোড়ার দিকের অ্যাসেম্বলি ভাষার রেকর্ডগুলির জন্য বিশেষ পদবিন্যাস ছিল না, কিন্তু ধারণাটি উপলব্ধ ছিল (এবং ব্যাপকভাবে ব্যবহৃত) সূচক নিবন্ধন, পরোক্ষ এড্রেসিং এবং স্ব-পরিবর্তনকারী কোডে ব্যবহারের মাধ্যমে। গোড়ার দিকে আইবিএম ১৬২০ এর হার্ডওয়্যার রেকর্ড এবং ক্ষেত্র সীমাবদ্ধকরণের জন্য সমর্থন করত, এবং এ ধরনের রেকর্ডের অনুলিপি করার জন্য বিশেষ নির্দেশাবলী ছিল।
ইউনিফাইড পেমেন্ট ইন্টারফেস
ইতিহাস
ইউপিআই-এর সূচকীয় বৃদ্ধির সাথে সাথে, ভারত ২০২০ সালে ২৫.৫০ বিলিয়ন (২৫.৫ বিলিয়ন) বার্ষিক লেনদেনের সাথে বিশ্বের বৃহত্তম রিয়েল-টাইম পেমেন্ট বাজারে পরিণত হয়েছিল, যা এসিআই ওয়ার্ল্ডওয়াইড এবং গ্লোবালডেটা থেকে পাওয়া তথ্য অনুসারে চীন ও মার্কিন যুক্তরাষ্ট্রকে পিছনে ফেলে দিয়েছে।
রেকর্ড (কম্পিউটার বিজ্ঞান)
ইতিহাস
গোড়ার দিকে ফাইল বাছাই এবং সারসংক্ষেপ করা, রেকর্ড এবং ক্ষেত্র ধারণার মূলে ছিল, যেমনঃ আইবিএম রিপোর্ট প্রোগ্রাম জেনারেটর (আরপিজি)।
রেকর্ডের ধরনকে সমর্থন করে প্রথম বহুবিস্তৃত প্রোগ্রামিং ভাষা ছিল কোবোল, এবং এর রেকর্ড সংজ্ঞার্থ সুবিধা সে সময়ে বেশ পরিশীলিত ছিল। ভাষাটি আলফা নিউমেরিক, পূর্ণ সখ্যা এবং অসীম ও নির্ভূলভাবে ভগ্নাংশঘটিত ক্ষেত্র এবং ক্ষেত্র যা স্বয়ংক্রিয়ভাবে তাদের জন্য নির্ধারিত মান বিন্যাসের মত (যেমনঃ মুদ্রার চিহ্ন, দশমিক পয়েন্ট এবং ডিজিট গ্রুপ বিভাজকগুলির সন্নিবেশ) এক জাতীয় রেকর্ডগুলোকে সংজ্ঞার্থ করতে পারে। প্রতিটি ফাইল একটি রেকর্ড চলকের সাথে সম্পর্কযুক্ত, যেখানে ডাটা পড়া বা লিখিত রূপে থাকে। কোবোল     বিবৃতি সরবাহ করা মাধ্যমে নাম অনুযায়ী দুটি রেকর্ড সংশ্লিষ্ট ক্ষেত্রঅনুযায়ী তাদের নির্ধারিত করতে পারে।
ইউনিফাইড পেমেন্ট ইন্টারফেস
ইতিহাস
জানুয়ারী ১, ২০১৯ থেকে, ইউপিআই প্রাথমিক পাবলিক অফারিং (আইপিও) এর জন্য একটি জনপ্রিয় পেমেন্ট বিকল্প হয়ে ওঠে। ২০২০ সালের মার্চ মাসে লেনদেনের সীমা ₹১০০,০০০ থেকে বাড়িয়ে ₹২০০,০০০ করা হয়। ২০২১ সালের ডিসেম্বর থেকে, আরবিআই আবার রিটেইল ডাইরেক্ট স্কিম এবং আইপিও অ্যাপ্লিকেশনের জন্য সীমা ₹৫০০,০০০ পর্যন্ত বাড়ায়। অর্থ প্রদানকারী সংস্থাগুলির জন্য ইউপিআইকে অর্থনৈতিকভাবে কার্যকর করার জন্য, আরবিআই ভবিষ্যতের ইউপিআই লেনদেনের উপর মার্চেন্ট ডিসকাউন্ট রেট (এমডিআর) বিবেচনা করে। আরবিআই ২০২২-২৩ আর্থিক বছরের জন্য তার প্রথম আর্থিক নীতিতে ইউপিআই ভিত্তিক কিউআর কোড ব্যবহার করে এটিএম থেকে কোন কার্ড ছাড়া নগদ উত্তোলনের সুবিধা প্রস্তাব করে।
রেকর্ড (কম্পিউটার বিজ্ঞান)
ইতিহাস
শুরুর দিকের ভাষাগুলো যেমনঃ ফোরট্রান (ফোরট্রান ৪ পর্যন্ত) এবং আলগোল ৬০ সাংখ্যিক গণনার জন্য তৈরি বা বিকশিত করা হত, এগুলো রেকর্ড ধরনগুলো সমর্থন করত না; কিন্তু এগুলোর পরবর্তি সংস্করণ যেমন ফোরট্রান ৭৭ এবং আলগোল ৬৮ তা করত। মূল লিম্প প্রোগ্রামিং ভাষাতেও রেকর্ডের অভাব ছিল, কিন্তু এর এস এক্সপ্রেশন পর্যাপ্ত প্রতিনিধিত্বমূলক নির্দেশনা দিতে পারত। প্যাসকেল (প্রোগ্রামিং ভাষা) ছিল এ ধরনের ভাষাগুলির মধ্যে প্রথম, যা রেকর্ডের ধরনগুলোকে অন্য মৌলিক ধরনগুলির সাথে একটি যৌক্তিক সামঞ্জস্যপূর্ণ পদ্ধতিতে সম্পূর্ণভাবে সংহত করে। কোবোল- শৈলী ছিল রেকর্ডের জন্য উপলব্ধ পিএল /১ (প্রোগ্রামিং ল্যাঙ্গুয়েজ ১) প্রোগ্রামিং ভাষা। সি প্রোগ্রামিং ভাষা প্রাথমিকভাবে রেকর্ড ধারণাটিকে একটি ধরনের টেমপ্লেট হিসেবে প্রদান করে, যা একটি সত্য রেকর্ড ডাটা টাইপের পরিবর্তে মেমরি এলাকার উপরে স্থাপন করা যেতে পারে। শেষ পর্যন্ত দ্বিতীয়টি প্রদান করা হয়েছিল ( ঘোষণার মাধ্যমে), কিন্তু দুটি ধারণা এখনো ভাষাটিতে বৈশিষ্ট্যপূর্ণ। প্যাসকেলের পরে উদ্ভাবিত বেশির ভাগ ভাষা (যেমন অ্যাডা, মডুলা, এবং জাভা) রেকর্ডকে সমর্থন করে।